Eikendal verlei die somer met 'n unieke kaaskoek-en-wynervaring
Don, 28/09/2017 - 08:30 — Anoniem
Vars sitrusgeure gevolg deur 'n ryk bessieverrassing wat afgerond word met 'n stukkie gesoute karamel-hemel. Hierdie is die smullekker kaaskoeke wat deur Eikendal Vineyards aangebied word as deel van die splinternuwe Kaaskoek-en-Wynervaring – die eerste Stellenbosse wynplaas wat hierdie somer só 'n unieke proe-ervaring bied.
L'Ormarins MCC en nougat – 'n heerlike "romanse" van die sintuie
Woens, 29/03/2017 - 09:02 — Anoniem
Die jongste aanbieding uit die proelokaal van die bekende en bekroonde Anthonij Rupert Wyne in die Franschhoek-vallei gaan beslis die tonge laat gons van pure lekker kry. Net die gedagte aan 'n "romanse" tussen L'Ormarins se Methodé Cap Classique (MCC) en nougat behoort monde reeds aan die kwyl te sit!
Nuwe 'deluxe' proe-ervaring gee ekstra sprankel aan Die Huis van J.C. Le Roux
Dins, 18/08/2015 - 13:20 — Anoniem
Ervaar die weelderige smaak van heerlike, handgemaakte lekkernye bedien met uitsonderlike sjampanje by Die Huis van J.C. Le Roux waar 'n splinternuwe proe-ervaring pas bekend gestel is.
Dié sprankelende toevoeging is beskikbaar by die proekamer en sal beslis gou 'n gunsteling word by besoekers wat op soek is na 'n spesiale proesensasie in die Stellenbosse wynlande.
Proe biltong en wyn by Durbanville Hills
Woens, 29/06/2011 - 09:10 — Anoniem
Wat sal Suid-Afrikaanse gasvryheid wees sonder biltong? Dit is sinoniem met vakansiedae, peuselhappies enige tyd van die dag, rugby, vleisbraai en die "opvoed" van buitelandse gaste oor die Suid-Afrikaanse kultuur.
Teen hierdie agtergrond het Durbanville Hills-wynmakery 'n nuwe biltong- en wynproe by sy bestaande aanbiedings gevoeg en daarmee twee van Suid-Afrika se bekendste spesialiteite bymekaar gebring.